DOI: 10.14457/tu.the.2017.171
title: แผนธุรกิจ House of Craft by Joon Studio

description: อุตสาหกรรมการท่องเที่ยวเป็นอุตสาหกรรมที่มีความน่าสนใจอย่างมาก เนื่องจากสามารถสร้างรายได้ให้ประเทศไทยอย่างต่อเนื่อง แม้ว่าในช่วงไม่กี่ปีที่ผ่านเศรษฐกิจจะซบเซาจากปัญหาการเมือง ปัญหาภัยธรรมชาติ ซึ่งจากเหตุการณ์นี้เองทำให้ประเทศไทยต้องปรับกลยุทธ์อุตสาหกรรมการท่องเที่ยวให้พึ่งพานักท่องเที่ยวชาวไทยเป็นสัดส่วนที่มากขึ้น และปรับสัดส่วนของนักท่องเที่ยวต่างชาติให้เหมาะสม ภาครัฐจึงมีนโยบายเพื่อสนับสนุนให้เกิดการท่องเที่ยวในประเทศโดยเพิ่มจุดหมายปลายทางการท่องเที่ยวในประเทศให้หลากหลาย ผลักดันศักยภาพของแหล่งท่องเที่ยวต่างๆ ซึ่งในอดีตไม่เป็นที่รู้จักของนักท่องเที่ยว ให้สามารถรองรับนักท่องเที่ยวและสร้างรายได้ได้อย่างยั่งยืน ประกอบกับสภาพสังคมที่เปลี่ยนไป ไลฟ์สไตล์ชีวิตที่เร่งรีบ มีรายได้สูงขึ้น และใช้จ่ายเพื่อความสุขของตัวเองมากขึ้นจากข้อมูลดังกล่าว ทำให้มองเห็นโอกาสในการทำธุรกิจท่องเที่ยวในจังหวัดนครปฐม ซึ่งเป็นจังหวัดที่ติดอันดับต้นๆ เมื่อคนนึกถึงที่ท่องเที่ยวสำหรับ 2 วัน 1 คืน เนื่องจากนครปฐมใช้เวลาเดินทางจากกรุงเทพฯ เพียง 1-2 ชั่วโมง เป็นเมืองที่มีสถานที่ท่องเที่ยวที่สำคัญหลายแห่ง มีเอกลักษณ์วัฒนธรรมและมีชื่อเสียงด้านอาหารการกินสมบูรณ์ นอกจากนี้ยังมองเห็นโอกาสจากอดีตนครปฐมเป็นเพียงเมืองผ่านจากกรุงเทพฯ เพื่อเดินทางไปยังจังหวัดราชบุรี เพชรบุรี หรือกาญจนบุรี ซึ่งเป็นแหล่งท่องเที่ยวยอดนิยมของทั้งคนไทยและคนต่างชาติ แต่ด้วยข้อจำกัดทางเวลาและไลฟ์สไตล์ที่เปลี่ยนไป ทำให้นักท่องเที่ยวมองหาการพักผ่อนที่มีความสะดวกสบาย ได้ใช้เวลากับครอบครัวหรือคนรัก ในบรรยากาศที่สงบ หลีกหนีความวุ่นวายจากเมืองใหญ่ แต่ไม่ไกลจากกรุงเทพJoon Studio จึงเป็นธุรกิจที่ตอบโจทย์ความต้องการของคนรุ่นใหม่ ที่แสวงหาการพักผ่อนอย่างแท้จริง ด้วยการส่งมอบคุณค่าการใช้เวลาในวันหยุดเพื่อกระชับความสัมพันธ์ระหว่างครอบครัว Joon Studio เกิดจากความตั้งใจในการถ่ายทอดศิลปะให้เข้าถึงง่าย โดยมีการจัด workshop craft studio ที่หลากหลาย กิจกรรมจะเปลี่ยนไปในแต่ละสัปดาห์ เพื่อให้นักท่องเที่ยวสามารถเดินทางมาได้บ่อยๆ ใช้เวลาว่างในวันหยุดเสาร์อาทิตย์ มาพักผ่อนที่ House of Craft by Joon Studio เป็นโรงแรมที่มีความโดดเด่นด้านสถาปัตย์กรรม มีการตกแต่งที่เน้นให้เห็นถึงความใกล้ชิดธรรมชาติมากที่ดิน ได้แก่ บ้านจากไม้ บ้านจากดิน บ้านจากน้ำ (ไม้ไผ่) และเติมเต็มด้วย อาหารและเครื่องดื่มออแกนิค ที่ดีต่อสุขภาพกายและสุขภาพใจของผู้มาเยือน Joon Studio ใช้กลยุทธ์ในการสร้างความแตกต่าง ด้วยจุดแข็งของกิจการคือ ความเป็นศิลปิน ที่สามารถถ่ายทอดเรื่องของของศิลปะผ่านวัตถุ สิ่งก่อสร้าง สถาปัตยกรรม แล้วเชิญชวนให้นักท่องเที่ยวได้สัมผัสความพิเศษของศิลปะด้วยตัวเองผ่านกิจกรรม Workshop ในบรรยากาศที่สบายๆ เป็นกันเองในการทำธุรกิจต้องมีการกำหนดลูกค้าเป้าหมาย เพื่อที่จะรู้จักลูกค้าให้มากที่สุด ทั้งพฤติกรรม ความชอบ เพื่อหาสิ่งที่ลูกค้าต้องการ สามารถส่งมอบการบริการที่ตรงใจลูกค้า สร้างความพึงพอใจให้แก่ลูกค้ามากที่สุด ซึ่งในแผนธุรกิจนี้ ได้กำหนดให้ กลุ่มลูกค้าเป้าหมายคือ กลุ่ม Lovely Family หรือกลุ่มพ่อ แม่ ผู้ปกครองสมัยใหม่ หาข้อมูล ความรู้การเลี้ยงลูกจากอินเตอร์เน็ต ให้ความสำคัญกับพัฒนาการของลูก ส่งเสริมกิจกรรมนอกบ้าน โดยให้เรียนรู้ผ่านประสบการณ์จริง ชอบให้มีกิจกรรมเบ็ดเสร็จในโรงแรมที่พัก เน้นกิจกรรมที่พ่อแม่สามารถเข้าร่วมกับเด็กได้ และเป็นกิจกรรมที่สร้างเสริมประสบการณ์เด็กๆ พัฒนาสมองและกล้ามเนื้อเพื่อให้เด็กๆ ได้เติบโตอย่างมีคุณภาพผ่านกิจกรรมศิลปะ เช่น การปั้นดินเผา การทำผ้ามัดย้อม เป็นต้น การสื่อสารไปยังกลุ่มเป้าหมายจึงใช้สื่อโซเชียล มีเดียร์ เป็นหลัก ได้แก่ Facebook blogger หรือเว็ปไซต์ต่างๆ เช่น Pantips.com Chill Pai Nai หรือ Wong nai เป็นต้น ซึ่งการใช้สื่อออนไลน์เป็นช่องทางที่มีประสิทธิภาพ สามารถเข้าถึงลูกค้ากลุ่มเป้าหมายได้อย่างแม่นยำ และใช้งบประมาณน้อย นอกจากปัจจัยภายในคือธุรกิจของ Joon Studio แล้ว ยังต้องมีพันธมิตรทางธุรกิจเพื่อเสริมความสามารถในการแข่งขัน และสร้างชุมชนเข้มแข็งในจังหวัดนครปฐมเอง โดยในช่วงแรกเลือกพันธมิตรคือ พิพิธภัณฑ์รถโบราณ เจษฏา เทคนิค มิวเซียม และสวนส้มโอลุงแดง ซึ่งเป็นสถานที่ท่องเที่ยวที่ได้รับความสนใจจากนักท่องเที่ยว โดยเฉพาะลูกค้ากลุ่มครอบครัว ที่มีเด็กๆ ให้ความสนใจกิจกรรม สิ่งแปลกใหม่ต่างๆ โดยลูกค้าที่เข้าพักที่ House of Craft by Joon Studio สามารถแสดงหลักฐานการจองหรือการเข้าพักเพื่อรับส่วนลด หรือสิทธิพิเศษตามโปรโมชันในแต่ละช่วงเทศกาลแผนธุรกิจ House of Craft by Joon Studio นี้ใช้เงินลงทุนเริ่มต้น 10 ล้านบาท โดยมีสัดส่วนเงินลงทุนจากเจ้าของ ร้อยละ 40 และเงินลงทุนจากการกู้ยืม ร้อยละ 60 ด้วยแผนการตลาดและการสื่อสารผ่านช่องทางออนไลน์ จะทำให้กิจการเป็นที่รู้จักของกลุ่มลูกค้าเป้าหมายและมีรายได้จากธุรกิจโรงแรม สตูดิโอ และร้านอาหาร ทำให้กิจการสามารถคืนทุนได้ในระยะเวลา 2 ปี 9 เดือน โดยมีมูลค่าปัจจุบันสุทธิจากโครงการลงทุน 5 ปี เป็นเงิน 6,641,339.49 บาท ผลตอบแทนตลอดโครงการ ร้อยละ 47  ซึ่งสูงกว่าต้นทุนเงินทุนเฉลี่ยถัวน้ำหนัก (WACC) ซึ่งเท่า ร้อยละ 11.45